**Marcin Gortat**|  |
| Asmeniniai duomenys |
| **Pilnas vardas** | Marcin Janusz Gortat |
| Gimimo data | 1984 m. vasario 17 d. (40 metų) |
| Gimimo vieta | Lodzė, Lenkija |
| Ūgis | 2,11 m |
| Svoris | 109 kg |
| Pravardė | Polish Hammer |
| Klubas |
| Dabar žaidžia | - |
| **Numeris** | 13, 4 |
| **Pozicija** | Vidurio puolėjas |
| NBA naujokų birža |
| 2005 m. | 57 šaukimu,Finikso „Suns" |
| Profesionalūs klubai |
| 2002-2003  2003-2007  2007-2010  2010-2013  2013-2018 2018-2019 | Lodzės LKSKelno „RheinEnergie"Orlando „Magic"Finikso „Suns"Vašingtono „Wizards"Los Andželo „Clippers" | - |
| Šalies rinktinė |
| 2005-2015 | Lenkija Lenkija |  |
|  Treniruotos komandos |
| 2022- | Vašingtono „Wizards" (asistentas) |
|  |

**Marcinas Janušas Gortatas** (lenk. *Marcin Janusz Gortat*, g. 1984 m. vasario 17 d.) – Lenkijos krepšininkas, rungtyniavęs NBA lygoje nuo 2007 iki 2019 m. Nuo 2022 m. dirba kaip trenerio asistentas Vašingtono „Wizards" komandoje.

Karjera
-------

### Ankstyvoji karjera

Profesionalią karjerą pradėjo savo gimtojo miesto Lodzės krepšinio komandoje.

2003 m. jis prisijungė prie Kelno „RheinEnergie" komandos. 2005 m. NBA naujokų biržoje Finikso „Suns" komanda jį pasirinko 57-uoju šaukimu, tačiau jis nusprendė rungtyniauti Kelno komandoje iki 2007 m.

2004, 2005 ir 2007 m. tapo Vokietijos krepšinio taurės čempionu, o 2006 m. komanda tapo Bundeslygos čempionais.

### Orlando „Magic" (2007–2010)

2007 m. rugpjūtį jis prisijungė prie Orlando „Magic" komandos. 2007 m. lapkričio 20 d. jis buvo paskirtas rungtyniauti NBA D-lygos Anaheimo „Arsenal" komandoje, o į Orlando „Magic" grįžo gruodžio pradžioje. Su komanda debiutavo 2008 m. kovo 1 d. rungtynėse prieš Niujorko „Knicks".

2008 m. NBA atkrintamosiose varžybose Orlando „Magic" komandai patekus į finalus, M. Gortatas tapo pirmuoju lenku istorijoje, kuris pasirodė NBA finaluose.

Debiutiniame sezone jis iš viso sužaidė tik šešias rungtynes.

### Finikso „Suns" (2010–2013)

2010 m. gruodžio 18 d. jis buvo išmainytas į Finikso „Suns" komandą. Naujoje komandoje Gortatas įsibrovė į pradinį penketuką ir 2010-2011 m. NBA sezone jis vidutiniškai pelnė 13 taškų per rungtynes.

2011-2012 m. NBA sezone jis vidutiniškai pelnė dvigubą dublį – 15,4 taškus ir 10 atkovotų kamuolių per rungtynes. Jis taip pat buvo vienintelis komandos žaidėjas sužaidęs visas 66 rungtynes.

### Vašingtono „Wizards" (2013–2018)

M. Gortatas 2013 m.
2013 m. spalio 25 d. jis buvo išmainytas į Vašingtono „Wizards" komandą. 2014 m. vasario 27 d. pergalingose rungtynėse prieš Toronto „Raptors" Gortatas pelnė 31 tašką – daugiausiai karjeroje.

2014 m. liepos 10 d. jis pasirašė penkerių metų sutartį su Vašingtono „Wizards", kurio vertė siekė 60 mln. JAV dolerių.

### Los Andželo „Clippers" (2018–2019)

2018 m. birželio 26 d. jis buvo išmainytas į Los Andželo „Clippers" komandą. Vasario 7 d. jo sutartis buvo nutraukta.

2020 m. vasario 16 d. oficialiai atsistatydino.

Nacionalinė rinktinė
--------------------

M. Gortatas atstovavo Lenkijos jaunimo krepšinio rinktinei 2004 m. Europos jaunimo iki 20 metų atrankose.

Lenkijos vyrų krepšinio rinktinėje debiutavo 2005 m. Europos krepšinio čempionate. Rinktinei taip pat atstovavo 2009, 2011, 2013 ir 2015 m. Europos krepšinio čempionatuose.

Nuorodos
--------

* M. Gortato svetainė
* Profilis NBA svetainėje

Išnašos
-------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑